A MŰSORBAN LÁTOTT JELENETEK SZIGORÚ FELÜGYELET MELLETT,
EGÉSZSÉGÜGYI SZAKEMBEREKKEL KONZULTÁLVA KÉSZÜLTEK.
Három, kettő, egy. Felvétel!
Mivel Thort játszottam,
sokkal többet ettem, mint általában.
Minden étkezés ezer kalória.
Fagylalt.
Jó szaftos steak.
Mind ide kerül.
Hamburger, pad thai, tészta, borda.
Virslis tekercs, pizza, torta, fánk, hot dog.
Ha kajáról van szó, olyan vagyok, mint az éhes kutya.
Csak kevésbé válogatós.
Tudom, hogy fontos, mit viszek be a szervezetembe,
de azt nem tudtam, hogy a legjobb, ha hosszú
és egészséges életet akarok élni, ha nem eszem semmit.
Egyáltalán semmit.
BYRON-ÖBÖL, AUSZTRÁLIA
Legalábbis ez a fickó ezt állítja. Dr. Peter Attia, életkorkutató.
Ez lesz az utolsó vacsoránk.
Az utolsó vacsoránk.
A hosszabb, boldogabb élet titkát kutatva
azt szeretné, ha ezúttal böjtölnék. Gyakorlatilag víz
és nulla kalória négy napon át.
Köszönöm szépen!
Köszönöm!
Szerencsére egy kiadós vacsorával vághatok bele.
Hat salátalevél répával.
Együtt csináljuk.
- Igen? - Persze!
Sokkal könnyebb, ha nem egyedül csinálod.
Jól van.
- Együtt fogunk szenvedni. - Együtt.
Olyan már volt, hogy egy napig nem ettem.
Nagyon nyűgös tudok lenni, ha kimarad egy étkezés.
Igencsak elrontja a kedvemet.
Ez elég hosszú idő. Miért éppen négy nap? Miért nem…
Miért nem több?
Mire jó négy nap? Miért pont ennyi?
Nagyjából három-négy nap kell ahhoz,
hogy a szervezeted másképp dolgozza fel
a tápanyagok hiányát, tulajdonképpen újraindítva
- a rendszert. - Tényleg?
Szerinted kibírom majd?
Sok emberrel van tapasztalatod. Hogy látod,
elsőre sikerülni szokott?
A következő négy napban egészen biztosan
előfordul majd, hogy lomhának érzed magad, vagy…
- Sírok? - Igen.
- Érzelgős. - Mogorva leszel, zsémbes.
De ha egy kicsit belegondolunk,
ez a világ, amiben ma élünk,
hogy az élelem korlátlan mennyiségben rendelkezésre áll,
hogy napi háromszor étkezünk, közben nassolgatunk…
ez viszonylag új helyzet az emberiség történetében.
Igen.
Az őseink napokig elvoltak élelem nélkül,
és nem csupán kibírták, de képesek voltak arra is,
hogy az ínséges időkben vadászni menjenek.
Kész, befejeztem. Nem maradt más, csak egy picike répa.
Megeszed az utolsó salátát is?
És mi lesz a desszerttel? Azt nem kapunk?
Nem.
Kezdem azt gondolni, hogy ez lesz életem legnehezebb négy napja.
Chris nehéznek találja majd.
De én már évek óta tartok időszakos böjtöt, és rájöttem,
hogy a kulcs az, hogy elfoglaljuk magunkat.
Ezért kitaláltam egy testhez illő kihívást,
hogy eltereljem Chris figyelmét az éhségről. Azt teszi majd, amit az ősei.
Vadászni fog az élelemért.
De nem a szárazföldön, hanem az óceánban.
A terv az, hogy négy nap koplalás után
kimegyünk a Nagy-korallzátonyhoz.
Az egyetlen fegyverem egy mély levegő…
és egy szigonypuska, majd lemerülök tíz méterre az óceán fenekére,
hogy halat találjak. Igazán nem nagy ügy.
HATÁRTALANUL CHRIS HEMSWORTHSZEL
Kösz, Pete!
3. RÉSZ BÖJT
ELSŐ NAP ÉLELEM NÉLKÜL
Ez a böjt első napja. Jól aludtam, legalább
hét órát. A böjtölésről álmodtam,
pedig nem is éhgyomorra feküdtem le.
A srácoknak rántottát csináltam, az megkísértett.
De még az elején vagyunk. Nem fenyeget a veszély,
hogy megtöröm a négynapos böjtöt.
Azért a kutyát jobb lesz eldugni…
Sült csirkének fogom nézni a kutyát?
Igen… Nem fogjuk megenni, csak ha muszáj.
Az elején jól fogja érezni magát. Feléli az energiát
az utolsó étkezésből. De ha az elfogy, lényegesen rosszabbul lesz.
De azt akarom, hogy ne adja fel,
mert ha Chris hosszú életet szeretne élni, akkor
az időszakos böjtölés tűnik az egyik leghatékonyabb eszköznek.
Az ételem glükózt tartalmaz.
Az üzemanyag, ami a testemben lévő trilliónyi egészséges sejtet táplálja.
De a glükóz mást is táplál… A zombisejteket.
Régi, sérült sejtek, amik hasznos élettartamukon túl is itt maradtak.
Mérgező salakanyagot árasztva egészséges sejteket fertőznek meg,
felgyorsítva az öregedést.
Hajhullás, ráncok…
ízületi gyulladás, rák, demencia.
De a tudósok arra jöttek rá, hogy ha a koplalással elvágjuk
a glükóz utánpótlását,
a zombihadsereg éhezni kezd, ami megfosztja az erejétől.
Tartós előny átmeneti fájdalomért cserébe. De annak, aki szereti a hasát,
komoly fájdalom.
14 ÓRA ÉLELEM NÉLKÜL
Éhes vagyok. Nem fogjuk kibírni.
A többesszám a legjobb barátaimra vonatkozik.
Ha valaki, akkor ők segíthetnek, hogy végigcsináljam, ezért
nagyon hálás vagyok, hogy együtt böjtölnek velem.
Chrisszel barátok vagyunk a gimnázium,
illetve az általános iskola óta.
Aaron vagyok, ő pedig Luke.
Most neki dolgozunk.
- Fizetett barátok vagyunk. - Barátság extrákkal.
- Extrákkal. - Mint egy kis család.
Egy kis család.
Jól jön az erkölcsi támogatás.
Végigcsináljátok? Aaron, te négy napig.
Igen.
Meg kell próbálnod!
Megpróbálom.
Imád enni.
Azzal húztam fel a legjobban, mikor egyszer túl kicsi volt
a steak Londonban.
Majdnem orrba vágott, mert ekkora volt, ő meg,
„Nézz rám! Miért hoztál nekem ekkorát?”
Nem fog kibírni négy napot.
Megőrülök. Még napokig nem fogunk enni, nem csak órákig.
Nem az van, hogy hazamegyek és betolok egy tál spagettit.
Felejtsd el a tésztát! Ha mázlink lesz, legközelebb egy szép nagy halat eszünk.
ROCKY CREEK, ÚJ-DÉL-WALES
De ha én lettem a kijelölt halász,
akkor meg kell tanulnom merülni.
Szóval Peter összehozott valakivel, aki figyelemre méltó dolgokra képes.
Tartok egy rövid bemutatót. Egy nagy kilégzéssel kezdem.
Tyű!
Micsoda tágulás!
Hihetetlen.
Tanya Streeter a lélegzet-visszatartásról híres.
A szabadmerülés tízszeres világbajnoka.
Hat hosszú percig tudja visszatartani a lélegzetét.
Az emberek általában a mellkas felső részébe vesznek levegőt,
de így nem jut túl sok oxigén a vérbe.
Nagyobb kapacitással bír a tüdő alsó része,
de nem férhetsz hozzá, ha nem lazítod el a hasizmaidat.
Megtanulod kihúzni a hasadat belélegzés közben.
- Hogy érzed magad? - Állítsunk fel pár rekordot!
Gyerünk!
Az ott a cél, az a narancssárga valami?
- Igen, és aztán vissza. - Mennyi lehet, ötven méter?
- Inkább száz. - Tényleg?
Klausztrofóbiám van lent.
Beraktunk egy kötelet, mert sötét van lent,
így fel tudom mérni, mire vagy képes
mentálisan és fizikailag.
Meglátjuk.
Indulhatunk, Chris.
Alig látni valamit, és a tüdőm azonnal égni kezd.
Azt hallom a fejemben, hogy adjam fel, fogy a levegőm.
Próbálom felülírni,
mert tudom, hogy több oxigén van a tüdőmben,
mint gondolnánk.
És most már biztos ott vagyok.
- Majdnem a fele. - Nem hinném.
- Távolról sem. - Húsz méter lehet?
Szerintem ez még húsz sincs.
Csalódott vagyok.
Mint kiderült, 27 szédítő másodpercig bírtam.
Meglepett, hogy milyen hasznavehetetlen vagyok
szabadmerülőként.
A szárazföldön percekig kibírom levegővétel nélkül, de a vízben,
amikor gyorsabban elhasználod a levegőt és az energiát,
egész más történet.
A vacsoráért való búvárkodás nehezebb lesz, mint gondoltam.
Ha már kaja…
22 ÓRA ÉLELEM NÉLKÜL
Nem is szeretem a brokkolit.
És habár lenne házi feladatom,
étkezések nélkül, hogy megszakítsák a napot… Az idő csak vánszorog.
Mindjárt vacsoraidő, és most a legrosszabb.
Kóválygok, gyenge vagyok és rettenetesen éhes.
MÁSODIK NAP ÉLELEM NÉLKÜL
Fáradt vagyok, nem aludtam jól. Sokszor felébredtem az éhségtől,
valahogy…
Üresnek érzem magam,
mintha kifogytam volna az energiából. Tompának.
A főzéstől… Megéheztem.
Miért nem ehetsz?
Mert nem szabad.
Meddig, apa?
Négy napig.
Miért?
Nem esem kísértésbe ettől az ínycsiklandó szalonnás tojástól.
A vizes böjt második napja különösen nehéz.
Ez azért van, mert a szervezet elsődleges glükózkészletei,
melyek a májban és az izmokban találhatók,
gyorsan kezdenek kimerülni. Ez eredményezi azt,
hogy Chris ennyire fáradt és kába.
Fontos megértenie, hogy ezzel nincs semmi gond,
sokan rendszeresen csinálják,
és nemcsak, hogy nem éheznek, de nagyon jól boldogulnak.
EYASI-VÖLGY, TANZÁNIA
Hé,
elhibáztad.
Fiam,
ha nem sikerül eltalálnod,
a falu nem fog enni.
Próbáld újra!
Igyekszem, apa.
Szép volt!
Isafiri a hadza törzshöz tartozik.
Vadász.
Éhesek vagyunk,
elfogyott minden élelem.
Jól van,
holnap elmegyek vadászni.
Elejtek valami nagyot.
Az éhséget itt az élet részének tartjuk.
Néha napokig nem eszünk.
De nem félünk,
mert tudom, hogy nem fogunk éhezni.
Oda menjünk vadászni!
Oldalról közelítsük meg!
Ha éhes vagy…
jobban megy a vadászat.
A hadzákhoz hasonló embereknek több nap koplalás után is
marad energiájuk vadászni.
Ez egy dikdik antilop ürüléke.
Mert amikor valaki böjtöl, nem vesz magához táplálékot…
Nem lehet messze.
az előhívja a szervezet szupererejét.
Amikor bőven van táplálék, a szervezetünk a felesleges energiát
zsír formájában raktározza el a bőr alatt és a belső szervek körül.
Ínséges időkben ez a zsír a májba kerül,
ahol alternatív tápanyagforrássá alakul, amit ketonnak neveznek.
És ezek a ketonok biztosítják a vészhelyzeti energiaforrást
nemcsak a testünknek, de az agyunknak is.
Az energialöket mellett
a ketonok a koncentrációt is segítik.
Élesítik a látást, a hallást,
olyan dolgokat érzékelünk a környezetünkben,
amiket egyébként képtelenek lennénk.
És a ketontermelés akkor gyorsul fel,
amikor a vadásznak a leginkább szüksége van rá.
Ott van az antilop!
Amikor közelebb érsz,
a figyelmed a vadra összpontosul.
Semmi másra nem figyelsz.
Egy dikdik!
Megvan, sikerült!
Mindenki örül,
amikor húst viszek haza.
A gyerekek
és az asszonyok boldogok.
Mindenki boldog.
A ketonok segítik a hadzákat, ha szűkös az élelem.
És nekem is biztosan nagyon kellenek majd,
ha két nap múlva halat akarok fogni.
Egy kis szuri.
39 ÓRA ÉLELEM NÉLKÜL
Nem fájt annyira.
Két eszközzel is mérem a ketonszintet.
Egy körüli az érték,
és ez csak emelkedni fog.
Most több van a szervezetemben?
Többet termelek?
Pontosan. Tízszer többet.
Ez elég alacsony.
De ma vagy holnap remélhetőleg beindul,
és amikor eléred
a kettőt, hármat, akkor kezded majd érezni,
hogy a mátrixban vagy. Egy kicsit másképp
látod majd a dolgokat.
És mi van a zombisejtekkel?
Most szabadul meg tőlük a szervezetem?
Igen, elkezdődött a folyamat.
Párhuzamosan zajlik a ketontermeléssel,
és ahogy a szervezet alkalmazkodni kezd az új helyzethez,
új fontossági sorrendet állít fel,
és remélhetőleg kilöki a kis fickókat.
Helyes.
A zombiháború elkezdődött tehát, de a ketonok nem küldtek erősítést.
Ami azért aggasztó, mert újabb búvárórám lesz.
Nem lubickolok az energiában. Még beszélni is
egyre nehezebben tudok. Ti hogy bírjátok?
Egyszer fent, egyszer lent.
Olyan, mint a hullámvasút.
Érzelmi hullámvasút.
Most jól vagyok, de este
meg fogok zuhanni.
GRIFFITH EGYETEM ÚSZÓKÖZPONTJA GOLD COAST
Újabb edzéstrükk Petertől és Tanyától.
Ezúttal víz alatti hoki.
Azt mondják, segít halat fogni.
- Sziasztok! - Szia!
És talán a gondolataimat is eltereli a koplalásról.
Hát, egyelőre nem.
Mi másra vágynál fáradtan és éhesen?
Megtanulni egy új sportot.
Semmi gondom a víz alatti hokival, klassz dolog, de most
csak enni akarok.
Kemény lesz lent, de nagyon hasznos
a szigonyhalászatban. Hirtelen kirobban az energia.
Nem tudod, mikor kell merülnöd,
nagyon hatékonynak kell lenned.
Rendben?
Igen.
Peter a pirosakkal lesz.
Én a kékekkel. Hetes sapka.
A böjtben sínylődő haverjaim pedig a vezérszurkolók.
Mintha a fiam indulna a csatába. Ideges vagyok.
Én csak emiatt aggódom…
Mert enélkül…
Nem lesz munkánk, szóval…
Vigyázzatok az arcára!
Ne nyúljatok az arcához!
Nem kezdődik túl jól.
Nem kímélik.
Egy dolog visszatartani a levegőt, de hogy közben
lökdösnek és taszigálnak…
az egészen más. Nagyon intenzív.
A légszomj felülkerekedik rajtam.
Ha a korong lenne a hal, a nyomába sem érnék.
Jó volt, Peter!
Szép gól.
Félidő, kivárni is alig bírtam.
- Hogy érzed magad? - Fárasztó.
- Tudom. - Próbálom kitalálni,
mikorra tartalékoljam az energiát, mikor bukjak alá,
hogy amikor a korong jön…
Hogy ne a víz alatt várjam…
Mire odaér, elfogy a levegőd.
Nem, ne várd!
Van elég oxigéned.
Fejben dől el.
A kitartásod fejben dől el.
Rendben?
Próbálj hosszan, lassan, mély levegőt venni.
A szádon keresztül.
- Jobb már? - Igen, jó.
Jól van.
Oké!
Nem tudom, hogy az edző szavai,
vagy valami más… de máshogy érzem magam.
Kevésbé szomjazom a levegőt.
Jobban boldogulok a vízben.
Jobban érzékelem a többi játékost.
És a korongra koncentrálok.
Enyhe energiahullámot érzek.
Ami épp elég,
hogy gólt szerezzek.
- Hogy érzed magad? - Egész jól.
Sokkal jobban, mint
- a meccs előtt. - Én is.
Mi az oka?
Jelen pillanatban több ketont termelünk,
rákapcsolt a szervezetünk.
Úgy érzi, hogy vadászunk.
Pontosan.
„Vadásznak, kaját szereznek.”
Lehet, hogy egy-két órán belül
egy kicsit rosszabb lesz.
Mert a testünk rájön,
hogy mégsem kap enni.
És a termelés
egy kicsit csökkenni fog.
Ez nem sokat segít.
Szentséges ég!
Amint kezdtem volna jobban érezni magam…
Direkt csinálják.
Visszatért egy ismerős érzés.
Megint éhes vagyok.
De legalább a barátaim velem koplalnak.
Sosem hagynának cserben.
45 ÓRA ÉLELEM NÉLKÜL
- Szia, Chris! - Szia!
Mi a…?
Bocs, haver, nem bírtuk ki. Annyira jó.
Ti most…?
Egyél egy szeletet!
Két perce még azt mondtam, mennyit segít,
hogy a srácok végigcsinálják velem,
mert fáradt vagyok, rosszul érzem magam.
De nevetnek, szóval nekem is ki kell tartanom.
Együtt vagyunk benne. Ez három perce volt.
Szívesen mondanám, hogy nem jó,
de életemben nem ettem jobbat.
- Azt hittem, ti is böjtöltök. - Én is ezt mondom!
Mind a ketten böjtöltek…
Csak szagold meg!
Szép.
Komolyan azt hittem, hogy kitartotok.
Úgy volt, de aztán jött ez az isteni turmix.
Te jó ég…
Érzem a pizza illatát. Inkább becsukom.
HARMADIK NAP ÉLELEM NÉLKÜL
Szuper, a barátaim faképnél hagytak, és ahogy Peter megjósolta,
a ketonlöket elmúlt, és szörnyen érzem magam.
Szóval ez a harmadik nap.
Gyenge vagyok. Nem sokat aludtam az éjjel.
Egyre rosszabbul alszom.
Nagyon nehéz volt tegnap este vacsorát adni a srácoknak.
Jól nézett ki, báránysült, zöldségek, gyümölcs és
csokoládés brownie-t is láttam valahol.
Többször is átsuhant a fejemen, hogy kitépem
a kezükből. Ahhoz is gyenge vagyok, hogy felmenjek
a lépcsőn, végigmenjek a folyosón, kapkodnom kell a levegő után.
De ez már a harmadik nap.
Mindjárt vége.
Csak tizenkettő, 48…
Nem tudom. Már gondolkodni sem tudok.
Nem tudom.
Ez nem fog menni.
64 ÓRA ÉLELEM NÉLKÜL
Edzéssel próbálom beindítani a ketonokat, de semmit sem érzek.
És azt említettem, hogy mardos az éhség?
Kétlem, hogy Chris kellemesnek találja ezt az élményt.
A böjtnél fontos megérteni, hogy miért csinálod.
Így válik elviselhetővé a dolog.
Hogy képes vagy a motivációra koncentrálni.
Nagy előnyt jelent, hogy van családod.
Tudatosul benned,
hogy mennyi örömet jelentenek, és ez lehet a biztos pont.
Igen.
Belenézhetsz azoknak az embereknek a szemébe, akik a legfontosabbak
számodra.
Igen, ez a motiváció tetszik.
Minden, ami eltereli a figyelmemet az ételről,
nagyon jól jön most.
Az, hogy Chris négy napon át tartsa élete első böjtjét, elég nagy kérés.
De most már nem szabad feladnia.
Mert ha az ember három napig nem jut táplálékhoz,
figyelemre méltó biokémiai változások kezdődnek,
amik előnyösek a hosszú élet szempontjából.
Emlékeznek a mérgező zombisejtekre?
Nem csak velük kell elbánni.
Az egészséges sejtjeim is elhasználódnak.
De tudósok szerint feldolgozandó tápanyag híján
a sejtek elkezdik helyreállítani magukat,
kijavítják a károkat, takarítanak, csírájában elfojtják a problémákat.
Ha a zombikat féken tartjuk, és tipp-topp kondícióba kerülök,
az élet nemcsak egészségesebbnek, de hosszabbnak is ígérkezik.
A tudomány csak most kezdi megérteni, hogyan hosszabbítja meg az életet
a böjtölés.
Most zárkózunk fel azokhoz a kultúrákhoz és vallásokhoz,
melyek évezredek óta a böjtölést állítják a középpontba.
AMHARA RÉGIÓ, ETIÓPIA
Gyönyörű napunk van.
Húsvétkor Todesso, a nyugalmazott tanár a családjával
a templomba igyekszik.
Papa, közel vagyunk már?
Még nem.
De a templom háromnapi járóföldre van Gondar szent városában.
Fáradt vagy?
Igen.
Ne legyél fáradt, légy erős!
Fárasztó zarándoklatuk során a család semmit sem eszik.
A böjt igen fontos számunkra,
az őseink hagyták ránk ezt a hagyományt.
Közelebb kerülünk istenhez.
Gyertek!
Boldog leszek, ha odaérünk.
Szüleihez először csatlakozik a lányuk, Helen.
Az első nap volt a legnehezebb.
Gyengének éreztem magam.
Az agyam azt mondta, „Meg tudod csinálni!”
De a hasam meg azt, „Adj enni!”
A böjt azonban nemcsak istenhez hozza őket közelebb,
úgy hiszik, az egészségükre is jó hatással van.
Apám már 75 éves, de jó erőben van.
Soha nem láttam őt betegnek.
Esküszik rá, hogy a böjtölés miatt.
Hétéves koromban böjtöltem először.
Hatvannyolc éve csinálom.
Segít megőrizni az egészségemet.
Soha nem fáztam meg,
más betegségem sem volt.
Az ott Gondar a hegyen túl!
Látom.
Gyertek!
Érzem a füstölőket.
Az etióp ortodox keresztények nem kizárólag húsvétkor böjtölnek.
Egy évben akár 250 böjti napot is tartanak,
melyeken hol egyáltalán nem esznek semmit,
hol megszabják, hogy mennyit és mikor ehetnek.
Micsoda illatok! Mennyi étel!
Gondar csodálatos hely.
Böjtölni számtalan módon lehet, sokféleképpen csinálják.
De egyvalami közös bennük.
Csökkentik a bevitt kalóriák számát.
És ma, amikor olyan sok a túltáplált ember,
ez fontos szerepet játszhat abban, hogy tovább és egészségesebben
éljünk.
Nagyon büszke vagyok rá, hogy böjtölök.
Minden évben tartani fogom.
Csak aznap hagyok fel a böjttel, amikor meghalok.
Kétszázötven böjti nap egy évben.
Akkor nyilván én is kibírok még 24 órát… vagy nem?
Csak szenvedek, és küszködöm
A merülőbázisra tartok a Nagy-korallzátonyhoz…
és rám férne egy kiadós ketonlöket.
70 ÓRA ÉLELEM NÉLKÜL
Volt egy kis…
Úgy egy órája, egy energialöketem.
Megörültem neki. De most…
NEGYEDIK NAP ÉLELEM NÉLKÜL
HERON-SZIGET, NAGY-KORALLZÁTONY
Hát, itt vagyunk. A koplalás utolsó napja, amikor vacsorát kell fognom
Peternek és magamnak. Ugyan mi sülhet el rosszul?
Hogy érzed magad ma reggel?
Gyengének, enerváltnak. Mintha most estem volna ki az ágyból.
Még ha nem is érzed, de mikroszkopikus szinten
a szervezetedben háború dúl.
És a jók fognak győzni.
Ez az, amiért az egészet csináljuk.
Igen.
Nézzük, mi van itt!
Szóval elvileg tovább élhetek, de jelenleg az sem biztos,
hogy kihúzom ezt a napot.
Mennyi is volt a ketonszintem tegnap?
Tegnap egy körül volt az érték.
Most pedig majdnem kettő.
Amikor megközelíti a hármat,
akkor indul be a dolog.
Amint a víz alá merülsz, szerintem ki fog lőni.
Nem akarlak nyomasztani, de nagyon éhes vagyok.
És mivel én nem tudok szigonnyal halászni, te viszont igen,
muszáj lesz sikerülnie. Nagy a tét
mindkettőnk számára.
Úgy értettem, „nagy a steak”.
A tét valóban nagy, és nem csak most.
A böjtölés során a szervezetem megküzd
a zombisejtekkel, és megjavítja az egészségeseket.
Ez pedig hosszabb, egészségesebb életet jelenhet.
De előbb le kell vadásznom azt a halat.
- Üdv a fedélzeten! - Köszönöm!
Már csak energiára lenne szükségem. Jöhetne már az a keton.
Chris ketonszintje megemelkedett, ahogy reméltük.
Tudom, hogy még nem érzi, de ahogy a víz alatti hoki,
úgy a vadászat is felgyorsítja az evolúciós alkalmazkodást,
megadva a szükséges pluszt.
92 ÓRA ÉLELEM NÉLKÜL
- Nyújtóztasd ki a lábad! - Megszédültem.
Bizonytalannak érzem magam…
minden nagyon távolinak tűnik.
Arra az energialöketre számítottam, amiről Peter beszélt.
Egyelőre nem ütött be.
Ne erőltesd túl! Az eszméletvesztés, ahogy mi mondjuk,
a motoros képességek elvesztése valós veszély.
És mik azok a tünetek,
amikor meg kell kongatnom a vészharangot?
Vékony a határvonal aközött, hogy teljesen üresnek érzed magad,
és hogy azt kezded érezni, remeg a fejed,
és a kezed is remegni kezd.
Ha elájulsz, akkor semmit sem fogsz érezni, és nem is fogsz
emlékezni semmire.
Ha rád nézek, és azt látom az arcodon, hogy ennyi,
akkor mindegy, mit érzel, ennyi volt, és feljövünk.
Rendben.
Szólj, hogy érzed magad, és ne feszítsd túl!
- Éhes vagyok. - Tudom.
Máris elfáradtam.
Jól van, indulás.
Bent vagyok.
Tudom, hogy van elég oxigén a testemben,
de ha felnézek, a hajó olyan messzinek tűnik.
Képtelen vagyok koncentrálni,
és hirtelen rám tör a légszomj.
Hogy érzed magad?
Lemerültem, és azt éreztem,
muszáj levegőt vennem.
Nagyon gyenge voltam,
azt éreztem, ez nem fog menni.
Szörnyen fáradt vagyok. És az energialöket, amit Peter ígért…
Semmi.
Rövid pihenő után visszamegyek.
De most egy kicsit más érzés.
Ahogy lemerülök, mintha ráhangolódnék az óceánra.
Hallok minden hangot.
Az idő lelassul.
Érzem magamban az energiát.
És meglátok egy halat.
Szép volt! Sikerült.
Megvan. Peter, a vacsorád!
Szép fogás!
Lenyűgöző volt.
Jól nézett ki.
Jól néztél ki.
A vadászat után újra megmértük, honnan jött az energia.
Kiderült, hogy a ketonszintem majdnem elérte a hármat.
Bevált. A tudománynak igaza volt.
Nem rossz fogás?
Fantasztikus fogás.
Isteni a látvány, az illat.
De zöldséget is örömmel ettem volna,
- ha nincs más. - Tudom. Bumm!
Ennyi várakozás és izgalom után szinte szégyelltem,
mintha valami rosszat tennék, mikor belekóstolok.
Böjt után ilyen jót még soha nem ettem.
- Ki eszik elsőként? - Aki a halat fogta.
Nem ugrottunk neki, ahogy vártuk.
Szürreális.
Ünnepélyes… és fontos és különleges.
Sírjak, vagy nevessek?
Életemben nem ízlett így semmi.
Néha, amikor először eszem a böjt után, van bennem egy aprócska,
picike megbánás. Hogy nem kellett volna csinálni még egy napig?
Érzel ilyesmit?
- Nem, egy icike-picikét sem. - Egyáltalán nem?
Semmit. Nem.
A legkevésbé sem.
Nem, én most éppen a mennyországban vagyok.
Fantasztikus.
Szeretnék köszöntőt mondani.
Az óceánra, ami ételt adott nekünk.
És rád, hogy hagytál négy napig éhesen szenvedni,
nagyon hálás vagyok érte.
Én a 90 éves énedre és a dédunokáidra emelem poharam,
akikkel játszani fogsz.
Csirió!
Ennyi volt a négy nap koplalás. Nem törtem meg. Belevágnék-e újra?
El sem hiszem, hogy ezt mondom, de igen.
Mostantól fogva a böjt az életem része lesz.
Nézd, hogy nekiesett!
Ez nem jelenti azt, hogy nem megyek el
néha a haverokkal,
hogy felzabáljam az étlapot, mint egy éhes kutya.
Forró!
Ebben biztos vagyok.
CHRIS ÍGY ÉPÍTI BE A BÖJTÖT AZ EDZÉSTERVÉBE:
HETENTE LEGALÁBB HÁROMSZOR NE EGYÉL DÉLELŐTT.
HAVONTA EGY NAPON SEMMIT SE EGYÉL.
ÉVENTE EGYSZER BÖJTÖLJ NÉGY NAPIG… TALÁN.
Csak benéztem! Nem eszem semmit.
A feliratot fordította: Zilahi László